b'\n_START_ARTICLE_\n\xc5\xa0tajerska nare\xc4\x8dna skupina\n_START_PARAGRAPH_\n\xc5\xa0tajerska nare\xc4\x8dna skupina ( \xc5\xa1tajer\xc5\xa1\xc4\x8dina) je skupina tesno povezanih in sorodnih nare\xc4\x8dij slovenskega jezika, ki se govorijo v osrednjih in zahodnih delih slovenske \xc5\xa0tajerske, v Mariboru in okolici, na ju\xc5\xbenem Pohorju, v spodnji in zgornji Savinjski dolini, v Celju in okolici, na Kozjanskem in Bizeljskem. Na vzhodu se \xc5\xa1tajerska nare\xc4\x8dna skupina razprostira do Slovenskih goric in spodnjega toka reke Drave, kjer postopoma prehaja v panonsko nare\xc4\x8dno skupino. Na jugozahodu \xc5\xa0tajerske, ob spodnji Savi, za\xc4\x8dne \xc5\xa1tajerska nare\xc4\x8dna skupina prehajati v dolenjska nare\xc4\x8dja.'